বাক্সা জিলাৰ তামুলপুৰ আৰক্ষী থানাৰ অন্তৰ্গত কাউলিৰ ভাৰত-ভূটান সীমান্তৰ বিষ্ণুপুৰত আজি সংঘটিত হোবা দিন ডকাইতিৰ ঘটনাই আতংকিত কৰি তুলিছে গাঁৱবাসীক।
জানিব পৰা মতে, আজি দিনৰ ১২-০০ বজাত বিষ্ণুপুৰ নিবাসী কাজল দে' নামৰ লোকজনৰ ঘৰত কোনো নথকাৰ সুযোগ লৈ বাইকত অহা এজন আচিনাক্ত দুৰ্বৃত্তই প্ৰৱেশ কৰি লুটপাত আৰম্ভ কৰে।
সেই সময়তে কাজল দে'ৰ পত্নী অনুৰাণী দে' পথাৰত গৰু এৰাল দি নিজ গৃহত উপস্থিত হৈ কোনো অচিনাক্ত লোকে ঘৰৰ ভিতৰত থকা সা-সামগ্ৰী উলট পালট কৰি থকা পৰ্যবেক্ষণ কৰে।
লগে লগে মহিলা গৰাকীয়ে চিঞৰ বাখৰ কৰাত দুৰ্বৃজনে অস্ত্ৰ দেখুৱাই মহিলাজনীক মৃত্যুৰ ভাবুকি দিয়ে যদিও মহিলাজনী ঘৰৰ পৰা পলায়ন কৰিবলৈ সক্ষম হয়।
মহিলা গৰাকীয়ে পলায়ন কৰাৰ সময়তে দুৰ্বৃত্তজনেও ঘটনাস্থলীৰ পৰা পলায়ন কৰে।
দুৰ্বৃত্তজনে কাজল দে' নামৰ লোক জনৰ বাসগৃহত প্ৰৱেশ কৰি লক্ষাধিক টকাৰ সোণৰ আ-অলংকাৰৰ লগতে নগদ ৮০,০০০ টকা লৈ উধাও হয়।
সমগ্ৰ ঘটনাক কেন্দ্ৰ কৰি সম্প্ৰতি বৃহত্তৰ কাউলী অঞ্চলত এক চাঞ্চল্যকৰ পৰিৱেশে বিৰাজ কৰিছে।
ঘটনাক লৈ কুমাৰীকাটা আৰক্ষী চকীৰ ভাৰপ্ৰাপ্ত বিষয়াই তদন্ত অব্যাহত ৰাখিছে যদিও এতিয়ালৈ দুৰ্বৃত্তজনক কৰায়ত্ত কৰিবলৈ সক্ষম হোৱা নায়।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
